Diari Oficial de la Generalitat Valenciana


Sumari del DOGV 9709, del 23-10-2023 (2023/10796)

RESOLUCIÓ de 17 d'octubre de 2023, de la Direcció General de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de concessió de subvencions als projectes de formació en alternança amb l'ocupació en desenvolupament del programa mixt d'ocupació-Formació Garantia Juvenil, mitjançant la realització de projectes de formació en alternança amb l'ocupació, a càrrec de l'exercici pressupostari 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9709

Data del DOGV
:   23-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10590


Data del document
:   17-10-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 17 d'octubre de 2023, de la Direcció General de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de concessió de subvencions als projectes de formació en alternança amb l'ocupació en desenvolupament del programa mixt d'ocupació-Formació Garantia Juvenil, mitjançant la realització de projectes de formació en alternança amb l'ocupació, a càrrec de l'exercici pressupostari 2023. [2023/10141]  
Antecedents de fet  
En data 20 de setembre de 2022 es va publicar en el Diari Oficial de la Generalitat Valenciana l'Ordre 8/2022, de 15 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes «T'avalem» en desenvolupament del programa mixt d'Ocupació-Formació Garantia Juvenil.  
En data 6 d'octubre de 2023 s'ha publicat en el Diari Oficial de la Generalitat Valenciana, la Resolució de 4 d'octubre de 2023, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions als projectes de formació en alternança amb l'ocupació que desenvolupen el programa mixt d'Ocupació-Formació Garantia Juvenil, a càrrec de l'exercici pressupostari 2023, en aplicació de l'Ordre 8/2022, de 15 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquests.  
  
En el paràgraf segon de l'article 6.6 de les bases i en el punt onzé, apartat segon, de la convocatòria, s'estableix el termini de 10 dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continga errors o siga insuficient.  
  
En l'article 6.10 de les bases s'estableix un termini de 10 dies perquè les entitats presenten al·legacions a la llista provisional de valoració on quedarà reflectida la puntuació obtinguda en cada ítem de valoració i la puntuació total provisional de cadascuna de les sol·licituds que compleixen tots els requisits necessaris per a ser beneficiàries d'aquestes subvencions.  
En el punt onzé, apartat tercer, de la convocatòria esmentada, s'estableix el termini de 10 dies perquè els interessats, en qualsevol moment del procediment emplenen algun dels seus actes, quan es considere i es pose en el seu coneixement que no complisquen els requisits necessaris.  
  
  
Fonaments jurídics  
L'article 33 de la Llei 39/2015, d'1 d'octubre, del procediment administratiu comú de les administracions públiques, estableix que, quan raons d'interés públic ho aconsellen, es podrà recordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
Atesa la data de publicació de la convocatòria i la proximitat amb el tancament de l'exercici pressupostari, resulta aconsellable agilitzar la tramitació de les sol·licituds i el procediment de concessió amb la finalitat que aquest puga resoldre's amb càrrec al pressupost de LABORA Servei Valencià d'Ocupació i Formació.  
En virtut del que s'estableix en l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
  
Reduir a la meitat els següents terminis dels articles, 6.6 i 6.10 de les bases, així com del punt onzé els apartats segon i tercer de la convocatòria indicats més amunt, per la qual cosa la duració màxima quedarà de la manera següent:  
- Cinc dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada amb caràcter obligatori, continga errors o siga insuficient  
- Cinc dies perquè les entitats presenten al·legacions a la llista provisional de valoració on quedarà reflectida la puntuació obtinguda en cada ítem de valoració i la puntuació total provisional de cadascuna de les sol·licituds que compleixen tots els requisits necessaris per a ser beneficiàries d'aquestes subvencions  
- Cinc dies perquè l'entitat sol·licitant, en qualsevol moment del procediment, complete algun dels seus actes, quan es considere que no compleixen els requisits necessaris i es pose en el seu coneixement.  
  
La present resolució entrarà en vigor l'endemà de publicar-se en el Diari Oficial de la Generalitat Valenciana, i contra aquesta no és possible presentar cap recurs, d'acord amb el que s'estableix l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'octubre de 2023.- El director general de LABORA Servei Valencià d'Ocupació i Formació: Antonio Galvañ Diez.